Μπράνισλαβ Νίκιτς

Ο **Μπράνισλαβ Νίκιτς** (σέρβικα *Branislav Nikić*, γενν. 15 Αυγούστου 1983, Γκραντάτσατς) είναι Σέρβος-Βόσνιος παλαίμαχος ποδοσφαιριστής και νυν προπονητής ποδοσφαίρου.

## Σταδιοδρομία ως ποδοσφαιριστής
Ο Μπράνισλαβ, ξεκίνησε το 1992 την ποδοσφαιρική του σταδιοδρομία από τα τμήματα υποδομής της Παρτιζάν Βελιγραδίου για να μεταπηδήσει το 2001 στην βοσνιακή Μόντριτσα με την οποία στέφθηκε πρωταθλητής στην Α΄ Κατηγορία ποδοσφαίρου ανδρών Σερβικής Δημοκρατίας τη σεζόν 2002/03, και προβιβάστηκε στην Πρέμιερ Λιγκ της Βοσνίας-Ερζεγοβίνης, έχοντας στην τεχνική ηγεσία της ομάδας τον πατέρα, του Νίκολα Νίκιτς.

Το 2004, ο Ντίνος Κούης, ο οποίος τότε ήταν τεχνικός διευθυντής στον Αγροτικός Αστέρα (αλλά και παλαιός συμπαίκτης στον Άρης Θεσσαλονίκης με τον πατέρα του Μπράνισλαβ), τον εντόπισε σε ένα τουρνουά στη Βοσνία και τον έφερε στην Ελλάδα για να αγωνισθεί στο πρωτάθλημα της Γ' Εθνικής της σεζόν 2004/05.

Από τότε, έχει αγωνιστεί διαδοχικά σε: Ναυπακτιακό Αστέρα (Γ' Εθνική 2006/07), Αιολικό (Γ' Εθνική 2007/08), Παναιτωλικό (Γ' Εθνική 2008/09) και Π.Α.Σ. Πρέβεζας (Γ' Εθνική 2008/09).

Το 2009 επέστρεψε στη Βοσνία και αγωνίστηκε στην Πρέμιερ Λιγκ της Βοσνίας-Ερζεγοβίνης, αρχικά με τη φανέλα της Τσέλικ Ζένιτσα και στη συνέχεια με αυτή της ΝΚ Ζβιγιέζντα Γκραντάτσατς.

Τον Ιανουάριο του 2012, ο πολύπειρος μεσοεπιθετικός πήρε μεταγραφή στη Νέα Σαλαμίνα Αμμοχώστου της Κύπρου όπου αγωνίστηκε για έναν χρόνο (Α κατηγορία Κύπρου 2011/12). Ακολούθως αγωνίστηκε για ένα εξάμηνο στην Αγία Νάπα (Α κατηγορία Κύπρου 2012/13) με την οποία γνώρισε τον υποβιβασμό.

Τον Γενάρη του 2014 πέρασε, επίσης για έναν χρόνο, από την ελβετική ΦΚ Βόλεν στο πρωτάθλημα της Τσάλεντζ Λιγκ  και από το β’ μισό της περιόδου 2014-15 επέστρεψε ξανά στην Ελλάδα, αγωνιζόμενος αρχικά στην Αναγέννηση Καρδίτσας (Β' Εθνική 2014/15)  κι έπειτα σε Ζάκυνθος (Β' Εθνική 2015/16) , Κέρκυρα (Β' Εθνική 2015/16 αλλά και Σούπερ Λίγκα 2016–17), Άρη Θεσσαλονίκης (Β' Εθνική 2017/18), ξανά στην Κέρκυρα (Β' Εθνική 2018/19) , Επισκοπή Ρεθύμνου (στο πρώτο μισό της σεζόν 2019/20 στο πρωτάθλημα της Δ' Κατηγορίας)  και Πιερικό (επίσης στη Δ' Κατηγορία).

Τη σεζόν 2020/21 επέστρεψε και αγωνίστηκε στην Αναγέννηση Καρδίτσας (Δ΄Εθνική).

Το Σεπτέμβρη του 2021 επέστρεψε στο νησί των Φαιάκων και υπέγραψε μονοετές συμβόλαιο συνεργασίας με την Α.Ε. Λευκίμμης.. Η ομάδα αγωνίστηκε στο πρωτάθλημα της Γ΄Εθνικής 2021/22 και μολονότι αρχικά υποβιβάστηκε, στη συνέχεια και σε εφαρμογή σχετικών αποφάσεων του CAS, της επιστράφηκαν οι αφαιρεθέντες βαθμοί και κατά συνέπεια η ομάδα παρέμεινε στην κατηγορία..

Το καλοκαίρι του 2022 άφησε τη Λευκίμμη για να συνεχίσει την καριέρα του στον Α.Ο. Παξών, αγωνιζόμενος στο τοπικό πρωτάθλημα της Ε.Π.Σ. Κέρκυρας. 

Το καλοκαίρι του 2023 επέστρεψε στην Λευκίμμη  με την οποία αγωνίστηκε στη Γ' Εθνική 2022/23 και στη συνέχεια κρέμασε τα ποδοσφαιρικά του παπούτσια.

## Σταδιοδρομία ως προπονητής
Από το Σεπτέμβρη του 2024 εργάζεται ως προπονητής στην ομάδα του Α.Ο. Παξών.
## Εθνικές ομάδες
Ο Νίκιτς αγωνίστηκε σε τρεις αγώνες με την Εθνική Βοσνίας Κ19 και σε δύο αγώνες με την Εθνική Βοσνίας Κ21. 

## Παραπομπές.


## Εξωτερικοί σύνδεσμοι
*Ποδοσφαιρικό προφίλ του Μ. Νίκιτς στο transfermarkt.com
*Προφίλ του Μ. Νίκιτς στο worldfootball.net
*11η Πανελλήνια Ημέρα Σχολικού Αθλητισμού -Μπράνισλαβ Νίκιτς

Κατηγορία:Γιουγκοσλάβοι ποδοσφαιριστές
Κατηγορία:Βόσνιοι ποδοσφαιριστές
Κατηγορία:Σερβοβόσνιοι
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Βοσνίας και Ερζεγοβίνης Κ19
Κατηγορία:Ποδοσφαιριστές Εθνικής Βοσνίας και Ερζεγοβίνης Κ21
Κατηγορία:Ποδοσφαιριστές Αγροτικού Αστέρα Ευόσμου Π.Μ.Α.Σ.
Κατηγορία:Ποδοσφαιριστές Ναυπακτιακού Αστέρα
Κατηγορία:Ποδοσφαιριστές Αιολικού Μυτιλήνης
Κατηγορία:Ποδοσφαιριστές Παναιτωλικού
Κατηγορία:Ποδοσφαιριστές ΠΑΣ Πρέβεζα
Κατηγορία:Ποδοσφαιριστές ΝΚ Τσέλικ Ζένιτσα
Κατηγορία:Ποδοσφαιριστές Νέας Σαλαμίνας
Κατηγορία:Ποδοσφαιριστές Αθλητικού Ομίλου Αγία Νάπα
Κατηγορία:Ποδοσφαιριστές Α.Σ. Αναγέννησης Καρδίτσας 1904
Κατηγορία:Ποδοσφαιριστές Α.Π.Σ. Ζακύνθου
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Α.Ο. Επισκοπής Ρεθύμνου
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ξένοι ποδοσφαιριστές στην Κύπρο
Κατηγορία:Ξένοι ποδοσφαιριστές στην Ελβετία